

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

Одељење за урбанизам, стамбено-комуналне и

имовинско-правне послове

Број: **ROP-ODZ-14759-CPI-3/2019**

Заводни број: **351-161/2019-01**

Дана: 11.06.2019. године

 ОЏАЦИ

 Одељење за урбанизам, стамбено-комуналне и имовинско-правне послове поступајући по захтеву инвеститора, Пешић Весне из Оџака, Милана Тепића 2Б/21, за издавање грађевинске дозволе, на основу члана 8ђ. и 134. и 135. Закона о планирању и изградњи („Сл.гласник РС“, број 72/09, 81/09, 24/2011, 121/2012, 42/2013, 50/2013, 98/2013, 132/2014, 145/14 и 83/18), члана 29. Правилника о поступку спровођења обједињене процедуре електронским путем („Сл.гласник РС“ 113/2015, 96/2016 и 120/2017), члана 146. Закона о општем управном поступку („Службени гласник РС“, бр. 18/2016), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 11. став 2. Одлуке о организацији Општинске управе општине Оџаци („Службени лист општине Оџаци“, број 20/17), Решења број 03-2-103-2/2019-IV од 12.04.2019. године, доноси:

 **З А К Љ У Ч А К**

**Одбацује се** захтев инвеститора, Пешић Весне из Оџака, Милана Тепића 2Б/21, за издавање грађевинске дозволе за доградњу спрата стамбеног објекта**,** на катастарској парцели број **2062 к.о. Оџаци**, због неиспуњености формалних услова за поступање по истом.

 **О б р а з л о ж е њ е**

Инвеститор радова, Пешић Весна из Оџака, Милана Тепића 2Б/21, обратила се овом органу захтевом, у форми електронског документа, за издавање грађевинске дозволе за изградњу објекта ближе описаног у диспозитиву овог решења.

Подносилац захтева је приложио следећу документацију:

* Катастарско топографски план и
* Доказ о уплати таксе и накнаде за Централну евиденцију.

 По пријему захтева, овај орган проверио је испуњеност формалних услова за поступање по захтеву, прописаних чланом 16. и 17. Правилника о поступку спровођења обједињене процедуре електронским путем („Службени гласник РС“, бр. 113/15, 96/2016 и 120/17) и то: 1) да ли је надлежан за поступање по захтеву 2) подносилац захтева лице које може бити инвеститор те врсте радова у складу са Законом 3) захтев поднет у прописаној форми и да ли садржи све прописане податке 4) да ли је уз захтев приложена сва документација прописана Законом и подзаконским актима; 5) да ли је уз захтев приложен доказ о уплати административних такси и накнаде.

**На основу увида у електронски поднет захтев, овај орган је** **утврдио следеће следеће:**

* Захтев не садржи документацију прописану чланом 16. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17)- извод из пројекта за грађевинску дозволу; пројекат за грађевинску дозволу и енергетску дозволу.
* Уз захтев није достављена главна свеска пројекта за грађевинску дозволу у складу са чланом 50. Правилника о садржини, начину и поступку израде и начину вршења контроле према класи и намени објекта („Сл. гласник РС“, бр. 72/18)
* Уз захтев нијеприложена техничка документације у dwg или dwf формату у складу са чланом 3. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17)

Како захтев садржи горе наведени недостатак, у складу са чланом 18. став 1. Правилника о поступку спровођења обједињене процедуре електронским путем („Службени гласник РС“, бр. 113/2015, 96/2016 и 120/17), одлучено је као у диспозитиву овог закључка.

**Ако подносилац захтева у року од десет дана од пријема овог закључка, а најкасније 30 дана од дана његовог објављивања на интернет страници надлежног органа, поднесе нов, усаглашен захтев и отклони све недостатке, не доставља се документација поднета уз захтев који је одбачен, нити поново плаћа административна такса и накнада.**

Подносилац захтева може само једном искористити право на подношење усаглашеног захтева без обавезе достављања документације поднете уз захтев.

**Поука о правном средству**: Против овог закључка може се изјавити приговор Општинском већу, у року од три дана од дана достављања закључка, кроз Централни информациони систем за електронско поступање у оквиру обједињене процедуре.

Обрадио:

Јовановић Светлана, дипл.правник

Руководилац Одељења,

Татјана Стаменковић, дипл.инж.грађ.